《酬谢谦西所寄》
宋代·张埴

老农群儿去聚沙，不知桃子结西华。
归来乡井半鬼录，依旧湖西一会家。
白盖年深蜗浼浼，绿阴人静鹊槎槎。
江流依旧皆明德，解见南涯媒北涯。

作者简介：张埴，字养直，号泸滨，吉水（今属江西）人。早游湖湘间，有诗名。理宗开庆元年（一二五九），赵葵为江东西安抚使，欲荐之，力辞不就。著有《情性集》，已佚。清光绪《吉水县志》卷三七有传。　张埴诗，据《永乐大典》、《诗渊》所录，编为一卷。